

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: 021-01/19-01/6

URBROJ: 2197/05-05-19-1

Veliko Trgovišće, 18.04.2019.g.

Na temelju 111. stavak 3. Zakona o komunalnom gospodarstvu („Narodne novine“ broj: 68/18. i 110/18.-Odluka US) i članka 35. Statuta općine Veliko Trgovišće („Službeni glasnik Krapinsko-zagorske županije“ broj: 23/09, 8/13. i 6/18.) Općinsko vijeće općine Veliko Trgovišće na 12. sjednici održanoj dana 18.travnja 2019. godine, donijelo je

**ODLUKU**

**o iskaznici i službenoj odori komunalnog redara**

**I OPĆE ODREDBE**

Članak 1.

Ovom Odlukom o iskaznici i službenoj odori komunalnog redara (u daljnjem tekstu:

Odluka) određuje se oblik i sadržaj iskaznice komunalnog redara, izgled službene odore te

postupak njihova izdavanja i uporabe.

**II SLUŽBENA ISKAZNICA**

Članak 2.

Iskaznica komunalnog redara (u daljnjem tekstu: iskaznica) izrađuje se na punijem

papiru bijele boje, dimenzija 85x55 mm i zaštićuje se prozirnim plastičnim omotom.

Tekst na iskaznici ispisan je crnom bojom.

Članak 3.

Prednja strana iskaznice iz članak 2. ove Odluke sadrži:

- grb Republike Hrvatske u gornjem lijevom kutu i grb općine Veliko Trgovišće u gornjem desnom kutu iskaznice,

- natpis Republika Hrvatska, Krapinsko zagorska županija, Općina Veliko Trgovišće, Jedinstveni upravni odjel,

- naziv „službena iskaznica komunalnog redara“ te ime i prezime komunalnog redara.

Članak 4.

Na poleđini iskaznice ispisana su:

- ovlaštenja komunalnog redara

- datum izdavanja iskaznice

- potpis pročelnika i pečat Jedinstvenog pravnog odjela

- upozorenje da iskaznica vrijedi do opoziva.

Tekst ovlaštenja komunalnog redara iz stavka 1. ovog članak glasi:

„Nositelj ove iskaznice ovlašten je u okviru svoje nadležnosti, utvrđene zakonskim i podzakonskim aktima te aktima Općinskog vijeća i Općinskog načelnika, obavljati nadzor nad primjenom i izvršenjem propisa od strane pravnih i fizičkih osoba.

U provedbi nadzora komunalni redar je ovlašten:

1. zatražiti i pregledati isprave (osobna iskaznica, putovnica, izvod iz sudskog registra i sl.) na temelju kojih može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora

2. uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi, kao i od drugih osoba nazočnih prilikom nadzora

3. zatražiti pisanim putem od stranke točne i potpune podatke i dokumentaciju potrebnu u nadzoru

4. prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i sl.)

5. obavljati i druge radnje u svrhu provedbe nadzora“.

Obrazac iskaznice komunalnog redara iskazan je u prilogu 1. koji je tiskan uz ovu Odluku i njen je sastavni dio.

Članak 5.

Iskaznicu komunalnog redara izdaje pročelnik Jedinstvenog upravnog odjela.

Članak 6.

Iskaznica se smije koristiti samo u svrhu obavljanja poslova komunalnog nadzora u

okvirima zakonske i drugim propisima utvrđene nadležnosti komunalnog redara.

Svaka zlouporaba iskaznice predstavlja povredu službene dužnosti.

Članak 7.

Komunalni redar u slučaju gubitka iskaznice, obvezan je o tome odmah obavijestiti pročelnika Jedinstvenog upravnog odjela.

Nova iskaznica izdat će se nakon što je izgubljena ili na drugi način nestala iskaznica proglašena nevažećom u službenom glasilu.

Članak 8.

Komunalni redar kojem prestaje služba u Jedinstvenom upravnom odjelu, obvezan je danom prestanka radnog odnosa, iskaznicu predati pročelniku Jedinstvenog upravnog odjela.

Vraćena iskaznica se poništava i pohranjuje zajedno sa dokumentima o prestanku službe.

**III SLUŽBENA ODORA**

Članak 9.

Za vrijeme obavljanja poslova komunalnog redarstva komunalni redar nosi službenu odoru.

Službena odora sastoji se od narančastog prsluka visoke vidljivosti od 100% fluorescentnog poliestera sa reflektirajućim trakama, sa natpisom na poleđini: „OPĆINA VELIKO TRGOVIŠĆE, KOMUNALNI REDAR.“

Članak 10.

Komunalni redar kojem prestaje služba u Jedinstvenom upravnom odjelu, obvezan je danom prestanka radnog odnosa vratiti i službenu odoru.

**IV ZAVRŠNE ODREDBE**

Članak 11.


Ova Odluka stupa na snagu osmog dana od dana objave u Službenom glasniku Krapinsko zagorske županije.

PREDSJENIK

Općinskog vijeća

Zlatko Žeinski,dipl.oec.

PRILOG 1.

****** 

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

Jedinstveni upravni odjel

SLUŽBENA ISKAZNICA

KOMUNALNOG REDARA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime komunalnog redara

OVLAŠTENJE

Nositelj ove iskaznice ovlašten je u okviru svoje nadležnosti, utvrđene zakonskim i podzakonskim aktima te aktima Općinskog vijeća i Općinskog načelnika, obavljati nadzor nad primjenom i izvršenjem propisa od strane pravnih i fizičkih osoba.

U provedbi nadzora komunalni redar je ovlašten:

1. zatražiti i pregledati isprave (osobna iskaznica, putovnica, izvod iz sudskog registra i sl.) na temelju kojih može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora

2. uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi, kao i od drugih osoba nazočnih prilikom nadzora

3. zatražiti pisanim putem od stranke točne i potpune podatke i dokumentaciju potrebnu u nadzoru

4. prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i sl.)

5. obavljati i druge radnje u svrhu provedbe nadzora“.

Datum izdavanja iskaznice \_\_\_\_\_\_\_\_\_\_\_\_\_\_\_ Pročelnik Jedinstvenog upravnog

odjela

OVA ISKAZNICA VRIJEDI DO OPOZIVA